שולמית אלמוג

שולמית אלמוג היא פרופסור מן המניין למשפטים באוניברסיטת חיפה. חלוצת חקר התחום של משפט וספרות בישראל. אלמוג היא בוגרת הפקולטה למשפטים באוניברסיטה העברית בירושלים. את התמחותה בעריכת-דין עשתה אצל נשיא בית הדין הארצי לעבודה, השופט צבי בר-ניב. את התואר השני ותואר הדוקטור קיבלה בפקולטה למדעי הרוח באוניברסיטת חיפה. בין השנים 2000–2007 שימשה כעורכת ראשית של הוצאת הספרים של אוניברסיטת חיפה. כמו כן שימשה עורכת של כתבי העת "משפט וממשל" ו"דין ודברים" וכעורכת אורחת של כתב העת "מחקרי משפט". בשנים 2006–2007 הייתה עורכת ראשית של הערוץ האקדמי של אוניברסיטת חיפה. כתבה מספר ספרי ילדים ונוער ובהם "גן ורדים" (יחד עם אלה שגיא, ספרית פועלים, 1989); "באמצע היער" (מסדה, 1994) ו"מירנדלה ללא ארץ" (מסדה, 1995). בשנת 2021 הוציאה לאור בהוצאת כרמל בשיתוף עם יאיר אלדן את הספר "משהו רוחני זורם כביכול". הספר הוא דיאלוג בין גבר לאישה, העובר בין תחנות שונות בחייהם, ועוסק במגוון של נושאים כמגדר וזהות מגדרית, תקינות פוליטית, ומעשה הכתיבה עצמו. כתבה וערכה תשעה ספרים ופרסמה עשרות מאמרים בכתבי עת בישראל ומחוצה לה. מחקריה עוסקים בקשרים שבין משפט וספרות, משפט וקולנוע ומשפט ותרבות דיגיטלית, ובזכויות נשים וילדים. בשנת 2000 פורסם ספרה "משפט וספרות", המציג את העיון המשולב במשפט ובספרות, שמטרתו לתאר את ההשפעה ההדדית בין שתי הדיסציפלינות ולהגיע לתובנות מורכבות יותר מאשר חקר כל אחת מהן בנפרד. בשנת 2002 ראה אור ספרה "עיר, משפט, סיפור" (הוצאת שוקן), המהווה דיון ראשון ביצירת ש"י עגנון מפרספקטיבה של משפט וספרות. בשנת 2005 יצא לאור הספר "משפט וספרות בעידן דיגיטלי", המתאר את גישתה התאורטית של אלמוג באשר למשמעות השינויים שחולל העידן הדיגיטלי במערכת המשפט. ספרה "נשים מופקרות" (משרד הביטחון-ההוצאה לאור, 2008) יצא לאור בעקבות סדרת הרצאות בשם זה במסגרת "אוניברסיטה משודרת" בגלי צה"ל. הספר בוחן את הזנות כתופעה חברתית ותרבותית ומבקר את ההתייחסות המשפטית כלפיה. הוא דן בהיבטים שונים, הקשורים למציאות חייהן של נשים העוסקות בזנות, ובייצוגים של זנות בספרות, בתיאטרון, בקולנוע, בפסיקה ובחקיקה, ומציע רפורמה משפטית, שתתמקד בהטלת אחריות פלילית על לקוחות של נשים בזנות. משמשת יועצת למערכת כתב העת International Journal for the Semiotics of Law וחברה בפורום המחקר Images of Justice. כיהנה כראש המרכז היהודי-ערבי באוניברסיטת חיפה וכמרצה אורחת בפקולטות למשפטים של אוניברסיטת טורונטו, אמריקן יוניברסיטי, אוניברסיטת הלסינקי ואוניברסיטת מונש ועוד. בדצמבר 2020 מונתה ליועצת לנשיא אוניברסיטת חיפה לענייני הוגנות מגדרית, לשנים ה'תשפ"א - ה'תשפ"ה. אלמוג היא חברת נשיאות מועצת העיתונות. היא כיהנה ומכהנת כחברה, בין היתר, בוועדת המשנה בנושא הילד ומשפחתו של הוועדה לבחינת עקרונות יסוד בתחום הילד והמשפט ליישומם בחקיקה מטעם משרד המשפטים, בוועדה לבחינת חוק אימוץ ילדים והליכי אימוץ ילדים בישראל ובוועדה להענקת עיטור ממלכתי למאבק בסחר בבני אדם. חברה בחבר שופטי פרס ספיר לספרות לשנת 2011. הופיעה בפני צוות מטעם מחלקת הייעוץ והחקיקה במשרד המשפטים, שעסק בנושא הצעות חוק בדבר הפללת צריכת שירותי זנות, ובפני ועדת המשנה למאבק בסחר בנשים של הכנסת. במשותף עם פרופ' אריאל בנדור חיברה את החלקים המשפטיים בדו"ח שהוגש על ידי מדינת ישראל לאו"ם מכוח האמנה הבינלאומית לזכויות הילד. בנוסף למחקריה ולכתיבה האקדמית, מפרסמת פרופ' אלמוג טורי דעות בעיתונות הארצית, ומשמשת כפרשנית בכלי תקשורת שונים לענייני משפט, חברה ותרבות וזכויות נשים וילדים. זכויות של ילדים (הוצאת שוקן, 1997) משפט וספרות (נבו, 2000) עיר, משפט, סיפור (הוצאת שוקן, 2002) משפט וספרות בעידן דיגיטלי (נבו, 2007) נשים מופקרות (משרד הביטחון – ההוצאה לאור, 2008) ספר דליה דורנר (עורכת, יחד עם דורית ביניש ויעד רותם, נבו, 2009) משפט וקולנוע (נבו, 2013) משהו רוחני זורם כביכול (כרמל, 2021; בשיתוף עם יאיר אלדן). טראומה, נרטיב ומשפט, ספר דליה דורנר (בעריכת שולמית אלמוג, דורית ביניש ויעד רותם, הוצאת נבו) התנכלות תעסוקתית (Mobbing), עבודה, חברה ומשפט יא 229 (תשס"ו) משפט כקולנוע: מראית פני הצדק בעידן הדימוי הנע, מחקרי משפט כב 5 (תשס"ו) (עם עילי אהרונסון) (המאמר זמין לצפייה במאגר JSTOR לאחר הרשמה) טובת ילדים, זכויות האדם, ספר יצחק זמיר על משפט, ממשל וחברה 93 (יואב דותן ואריאל בנדור – עורכים, המכון למחקרי חקיקה ולמשפט השוואתי ע"ש הארי ומיכאל סאקר, ירושלים, תשס"ה) סיפורים אובדים ברשת - על אינטרנט, נרטיב ומשפט, משפט וממשל ו', (תשס"ג) ואותן השמות עומדים לדורות' - על עברית, מגדר ומשפט, מחקרי משפט יח 373 (תשס"ב) (המאמר זמין לצפייה במאגר JSTOR לאחר הרשמה) 'עיני המערער חשכו' - בין הנרטיבי לנורמטיבי, מחקרי משפט טו 295 (תש"ס) (המאמר זמין לצפייה במאגר JSTOR לאחר הרשמה) מדיה וקבצים בנושא שולמית אלמוג בוויקישיתוף שולמית אלמוג באתר אוניברסיטת חיפה שולמית אלמוג, סרטונים בערוץ היוטיוב שולמית אלמוג, באתר ResearchGate שולמית אלמוג, באתר גוגל סקולר שולמית אלמוג, באתר Academia.edu שולמית אלמוג, באתר SSRN שולמית אלמוג, ב"לקסיקון הספרות העברית החדשה" איילת שני, שולמית אלמוג מחפשת סקס אחר, באתר הארץ, 12 בדצמבר 2012 הרצאות ודיונים בהשתתפות שולמית אלמוג, הערוץ האקדמי של אוניברסיטת חיפה זנות - לקראת המשגה משפטית של קלון חברתי נייר עמדה בהנחיית פרופ' אלמוג שולמית אלמוג והרב רונן לוביץ' משוחחים על פרשת משפטים בערוץ האקדמי שולמית אלמוג ואביעד הכהן, על רוצחים ונרצחים - פרשת בראשית וש"י עגנון ביער ובעיר, אתר "דעת" הרצאה של שולמית אלמוג ב-TedxHolyLand, באתר YouTube נטע אלכסנדר, האם הבושה היא הדרך של הגבר להמשיך לשלוט באשה?, באתר הארץ, 22 ביולי 2015 האם כתיבה היא גברית? שולמית אלמוג על סוגיית המגדר בכתיבה רשימת הפרסומים של שולמית אלמוג, בקטלוג הספרייה הלאומית הספרים של שולמית אלמוג, באתר "סימניה" ממאמריה: מכתב לנשים שבוחרות בזנות, באתר העין השביעית מאמרי שולמית אלמוג, באתר "הארץ" מדור דעות של שולמית אלמוג, nrg על כתביה: צבי טריגר, מלחמת הקיום של הפואטיקה המשפטית, על "משפט וספרות בעידן דיגיטלי", באתר הארץ, 19 ביוני 2007 דבורה ברנשטיין, אונס שקלון בצדו, על "נשים מופקרות", באתר הארץ, 19 במאי 2009 איילת שני, שולמית אלמוג בטוחה שזנות שונה מכל דבר אחר, באתר הארץ, 15 בדצמבר 2012 על "פניני נובל", ספר בעריכתה של אלמוג, באתר "טקסט" עופרי אילני, האח הקטן עינו פקוחה, באתר הארץ, 16 באפריל 2007, על "משפט וספרות בעידן דיגיטלי" אבירמה גולן, "בקריאה ראשונה"(הקישור אינו פעיל) הטלוויזיה החינוכית הישראלית משפט וספרות, על "משפט וספרות בעידן דיגיטלי" מיכל אלברשטיין, "על מקום המשפט ועגנון כסגנון פרשני" - על "עיר, משפט, סיפור", המשפט, כתב העת של בית הספר למשפטים של המכללה למינהל אוריאל פרוקצ'יה, על ספרה של שולמית אלמוג, ספרות ומשפט בעידן הדיגיטלי, קתרסיס 12, סתיו תש"ע אביגדור פלדמן, לעניין של מה בכך, 14 באוקטובר 2011 אתר האינטרנט של המרכז היהודי-ערבי באוניברסיטת חיפה פרופ' שולמית אלמוג: מאוניברסיטת חיפה לבית הנשיא • רדיו חיפה 107.5, באתר רדיו חיפה 107.5, ‏2020-12-10